A BIZOTTSÁG 939/2007/EK RENDELETE
(2007. augusztus 7.)
a méhészeti termékek termelésének és forgalmazásának általános feltételeit javító intézkedésekről szóló 797/2004/EK tanácsi rendelet végrehajtásának részletes szabályairól szóló 917/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a méhészeti termékek termelésének és forgalmazásának általános feltételeit javító intézkedésekről szóló, 2004. április 26-i 797/2004/EK tanácsi rendeletre (1) és különösen annak 6. cikkére,
mivel:
(1)
A 917/2004/EK bizottsági rendelet (2) megállapítja a 797/2004/EK rendelet szerinti éves nemzeti programok végrehajtásához szükséges rendelkezéseket. E programok közösségi finanszírozása a 917/2004/EK rendelet mellékletében tagállamonként felsorolt méhállomány szerint történik.
(2)
Az ágazat helyzetére vonatkozó szerkezeti adatoknak a 917/2004/EK rendelet 1. cikke a) pontja szerinti frissítését szolgáló tagállami bejelentések alapján változások történtek a méhállományban.
(3)
A 917/2004/EK rendeletet ennek megfelelően módosítani kell.
(4)
Mivel a 917/2004/EK rendelet 2. cikkének (3) bekezdése augusztus 31-ét jelöli meg az éves programok intézkedéseinek végrehajtási határidejéül, e rendelet alkalmazását indokolt a 2007/2008. gazdasági évtől kezdve előírni.
(5)
Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
A 917/2004/EK rendelet I. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
E rendeletet először a 2007/2008. gazdasági évre vonatkozó éves programokra kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 7-én.